[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 131
din 26 iunie 2014
privind preluarea unui contract de concesiune

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12989/12.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr. 11320/21.05.2014, prin care petenta Tilicea Elena solicită preluarea contractului de concesiune nr. 16/17912/28.11.2008, încheiat între Municipiul Sighişoara, în calitate de concedent şi Giura Constantin şi soţia Giura Simona Maria, în calitate de concesionari, având ca obiect preluarea în concesiune a terenului în suprafaţă de 10,00 mp., situat în Municipiul Sighişoara, str. Crizantemelor nr. 28, bloc nr. 414, cu destinaţia de construire a unui balcon, întrucât, împreună cu soţul Tilicea Marius - Cornel, au dobândit prin cumpărare apartamentul nr. 2 şi balconul construit pe terenul concesionat, aferent acestui apartament, de la actualii concesionari ai terenului, care şi-au exprimat acordul în acest sens;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă a Guvernului nr. 54/2006, aprobate prin Hotărârea Guvernului nr. 168/2007;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere că prin această concesiune se aduc venituri suplimentare la bugetul local;

Având în vedere că în urma preluării contractului de concesiune nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere Raportul de specialitate al Direcţiei Administrarea Patrimoniului, înregistrat cu nr. 12988/12.06.2014, prin care se propune preluarea contractului de concesiune menţionat mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      H O T Ă R Ă Ş T E:

Art. 1. (1) Se aprobă preluarea, începând cu data de 01.07.2014, a Contractului de concesiune nr. 16/17912/28.11.2008, încheiat între Municipiul Sighişoara, în calitate de concedent şi Giura Constantin şi soţia Giura Simona Maria, în calitate de concesionari, având ca obiect preluarea în concesiune a terenului în suprafaţă de 10,00 mp., situat în Municipiul Sighişoara, str. Crizantemelor nr. 28, bloc nr. 414, cu destinaţia de construire a unui balcon, de către Tilicea Marius - Cornel şi soţia Tilicea Elena, întrucât, au dobândit prin cumpărare apartamentul nr. 2 şi balconul construit pe terenul concesionat, aferent acestui apartament, de la actualii concesionari ai terenului, care şi-au exprimat acordul în acest sens.

(2) Pe terenul concesionat în suprafaţă de 10,00 mp., situat în Municipiul Sighişoara, str. Crizantemelor nr. 28, bloc nr. 414, din C.F. nr. 50010 (nr. C.F. vechi 9490), nr. top. 3495/16, este edificată construcţia de natură balcon, aferent apartamentului nr. 2, proprietari fiind Tilicea Marius - Cornel şi soţia Tilicea Elena.

(3) Redevenţa este cea stabilită prin contractul de concesiune şi se va indexa cu indicele de inflaţie.

(4) Durata concesiunii este de 43 (patruzecişitrei) de ani şi 5 (cinci) luni, cu posibilităţi de prelungire.

(5) Restul clauzelor contractuale îşi menţin valabilitatea între Municipiul Sighişoara şi Tilicea Marius - Cornel şi soţia Tilicea Elena.

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv şi Direcţia Administrarea Patrimoniului prin d-l ing. Maşca Petru, Director executiv din cadrul Municipiului Sighişoara.

Art. 3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  3 ex. Direcţia Administrarea Patrimoniului ;

  1 ex. Direcţia Economică.
10 ex. 
A.F./G.V.
